ddrg/super_eurlex huggingface dataset:
SL Uradni list Evropske unije L 333/38

UREDBA KOMISIJE (ES) št. 2088/2005

z dne 19. decembra 2005

o določitvi obsega, v katerem se lahko sprejmejo zahtevki za uvozna dovoljenja, vloženi decembra 2005, za nekatere proizvode iz prašičjega mesa v skladu z režimom, predvidenim v Uredbi Sveta (ES) št. 774/94 o odprtju in uvedbi upravljanja nekaterih tarifnih kvot Skupnosti za prašičje meso in nekatere druge kmetijske proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Komisije (ES) št. 1432/94 z dne 22. junija 1994 o določitvi podrobnih pravil za uporabo uvoznega režima v sektorju prašičjega mesa, predvidenega v Uredbi Sveta (ES) št. 774/94 o odprtju in uvedbi upravljanja nekaterih tarifnih kvot Skupnosti za prašičje meso in za nekatere druge kmetijske proizvode (1), in zlasti člena 4(4) Uredbe,

ob upoštevanju naslednjega:

(1) Zahtevki za uvozna dovoljenja, vloženi za prvo četrtletje leta 2006, zajemajo količine, manjše od razpoložljivih količin, zaradi česar se jim lahko v celoti ugodi.

(2) Potrebno je določiti količino, razpoložljivo v naslednjem obdobju.

(3) Izvajalce je primerno opozoriti na dejstvo, da se lahko dovoljenja uporabljajo samo za proizvode, ki so v skladu z vsemi veterinarskimi predpisi, trenutno veljavnimi v Skupnosti –

SPREJELA NASLEDNJO UREDBO:

Člen 1

1. Zahtevkom za uvozna dovoljenja, vloženim za obdobje od 1. januarja do 31. marca 2006 v skladu z Uredbo (ES) št. 1432/94 se ugodi, kakor je določeno v Prilogi I.

2. Za obdobje od 1. aprila do 30. junija 2006 se zahtevki lahko vložijo v skladu z Uredbo (ES) št. 1432/94 za skupno količino, kakor je določena v Prilogi II.

3. Dovoljenja se lahko uporabijo samo za proizvode, ki so v skladu z vsemi veterinarskimi pravili, trenutno veljavnimi v Skupnosti.

Člen 2

Ta uredba začne veljati 1. januarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 19. decembra 2005 Za Komisijo J. M. SILVA RODRÍGUEZ Generalni direktor za kmetijstvo in razvoj podeželja

(1) UL L 156, 23.6.1994, str. 14. Uredba, kakor je bila nazadnje spremenjena z Uredbo (ES) št. 341/2005 (UL L 53, 26.2.2005, str. 28).

PRILOGA I Skupina Odstotek odobritve uvoznih dovoljenj, vloženih za obdobje od 1. januarja do 31. marca 2006 1 —
3.

Člen 3(1) se nadomesti z: „1. V dveh mesecih po koncu vsakega četrtletja države članice upravičenke poročajo Komisiji o vsaki nepravilnosti, ki je bila predmet prve upravne in/ali sodne ugotovitve. V ta namen v vsakem primeru predložijo naslednje podrobnosti: (a) opredelitev zadevnega projekta ali ukrepa in številko projekta ali kodo EIK (enotna identifikacijska koda); (b) kršeno določbo; (c) datum in vir prvega podatka, ki je pripeljal do suma o nepravilnosti; (d) uporabljene postopke, ko je bila storjena nepravilnost; (e) uporabljene postopke, ko je bila storjena nepravilnost; (f) način odkritja nepravilnosti; (g) po potrebi vpletene države članice in tretje države; (h) obdobje ali datum, ko je bila storjena nepravilnost; (i) nacionalne službe ali telesa, ki so sestavili uradno poročilo o nepravilnosti, in službe, odgovorne za upravno in/ali sodno nadaljnje spremljanje; (j) datum uvedbe upravne ali sodne preiskave o nepravilnosti; (k) identiteto vpletenih fizičnih in/ali pravnih oseb ali drugih udeleženih subjektov, razen če takšni podatki zaradi narave zadevne nepravilnosti v boju proti nepravilnostim niso koristni; (l) celotni znesek proračuna, odobrenega za zadevni projekt ali ukrep, in razporeditev njegovega sofinanciranja med prispevke Skupnosti ter nacionalne in zasebne prispevke; (m) znesek, namenjen z nepravilnostjo, in njegova razporeditev med prispevke Skupnosti ter nacionalne in zasebne prispevke; v primerih neplačila javnih prispevkov osebam in/ali drugim subjektom, določenim v pododstavku (k), zneski, ki bi bili nepravilno plačani, če se nepravilnost ne bi odkrila; (n) morebitno odložitev plačil in možnosti za izterjavo; (o) naravo nepravilnega izdatka. Z izjemo od prvega pododstavka, ni treba sporočiti: — primerov, v katerih je edini pomembni vidik nepravilnosti delna ali celotna neizvedba ukrepa, sofinanciranega s proračunom Skupnosti, zaradi stečaja organa izvajanja ali končnega prejemnika. Sporočiti pa je treba nepravilnosti, ki so nastale pred stečajem, ali kateri koli sum goljufije, — primerov, ki jih je organ izvajanja ali končni prejemnik sporočil upravnemu organu sam od sebe ali preden jih je pristojni organ odkril – pred ali po odobritvi javnega prispevka, — primerov, pri katerih upravni organ ugotovi napako glede upravičenosti financiranega projekta in napako popravi pred izplačilom javnega prispevka.“
SL Uradni list Evropske unije L 347/74

UREDBA KOMISIJE (ES) št. 2186/2005

z dne 27. decembra 2005

o spremembi Uredbe (ES) št. 936/97 o odprtju in upravljanju tarifnih kvot za visokokakovostno sveže, hlajeno in zamrznjeno goveje meso in za zamrznjeno bizonje meso

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 2005/959/ES z dne 21. decembra 2005 o sklenitvi sporazumov v obliki izmenjave pisem med Evropsko skupnostjo in Japonsko ter Evropsko skupnostjo in Novo Zelandijo (1), in zlasti člena 2 Sklepa,

ob upoštevanju naslednjega:

(1) Uredba Komisije (ES) št. 936/97 (2) določa odprtje in upravljanje več tarifnih kvot za visokokakovostno goveje meso na večletni osnovi.

(2) Po pogajanjih med Skupnostjo in Novo Zelandijo na podlagi člena XXIV:6 in člena XXVIII GATT 1994 glede spremembe ugodnosti na seznamih Češke, Estonije, Cipra, Latvije, Litve, Madžarske, Malte, Poljske, Slovenije in Slovaške v okviru njihovega pristopa k Evropski uniji se je Skupnost strinjala, da bo v svoj seznam za vse države vključila zvišanje letne tarifne kvote za visokokakovostno goveje meso za 1 000 ton.

(3) Uredbo (ES) št. 936/97 je zato treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za govedino in teletino –

SPREJELA NASLEDNJO UREDBO:

Člen 1

Uredba (ES) št. 936/97 se spremeni:

1. Člen 1(1) se spremeni: (a) v prvi alinei prvega pododstavka se „59 100 ton“ nadomesti s „60 100 ton“; (b) drugi pododstavek se nadomesti z naslednjim besedilom: „Vendar je v uvoznem letu 2005/2006 skupni obseg tarifnih kvot 59 600 ton.“

2. V členu 2 se spremeni točka (e): (a) v prvem pododstavku se „300 ton“ nadomesti s „1 300 ton“; (b) doda se tretji pododstavek: „Vendar znaša za uvozno leto 2005/2006 tarifna kvota 800 ton teže proizvoda za meso, ki ustreza oznakam KN in opredelitvam v prvem in drugem pododstavku.“

Člen 2

Ta uredba začne veljati tretji dan po objavi v Uradnem listu Evropske unije.

Uporabljati se začne 1. januarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 27. decembra 2005 Za Komisijo Mariann FISCHER BOEL Članica Komisije

(1) Glej stran 78 tega Uradnega lista.

(2) UL L 137, 28.5.1997, str. 10. Uredba, kakor je bila nazadnje spremenjena z Uredbo (ES) št. 1118/2004 (UL L 217, 17.6.2004, str. 10).
SL Uradni list Evropske unije L 342/9

UREDBA KOMISIJE (ES) št. 2145/2005

z dne 23. decembra 2005

o določitvi nadomestil za proizvode v sektorjih žit in riža, dobavljene v okviru ukrepov Skupnosti in nacionalnih ukrepov za pomoč v hrani

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 13(3) Uredbe,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž (2), in zlasti člena 13(3) Uredbe,

ob upoštevanju naslednjega:

(1) Člen 2 Uredbe Sveta (EGS) št. 2681/74 z dne 21. oktobra 1974 o financiranju izdatkov za dobavo kmetijskih proizvodov v okviru pomoči v hrani s strani Skupnosti (3), določa, da Evropski kmetijski usmerjevalni in jamstveni sklad, Oddelek za jamstva, krije tisti delež izdatkov, ki ustreza izvoznim nadomestilom, določenim v skladu z zadevnimi predpisi Skupnosti.

(2) Zato, da se olajša pripravo in upravljanje proračuna za ukrepe Skupnosti za pomoč v hrani, ter da se državam članicam omogoča, da so seznanjene z obsegom udeležbe Skupnosti pri financiranju nacionalnih ukrepov za pomoč v hrani, je treba določiti stopnjo nadomestil, odobrenih za te ukrepe.

(3) Splošna in izvedbena pravila, predvidena v členu 13 Uredbe (ES) št. 1784/2003 in členu 13 Uredbe (ES) št. 3072/95 za izvozna nadomestila, se uporabljajo s potrebnimi spremembami za zgoraj navedene dejavnosti.

(4) Posebni kriteriji, ki jih je treba upoštevati pri izračunu izvoznih nadomestil za riž, so določeni v členu 13 Uredbe (ES) št. 3072/95.

(5) Ukrepi v tej uredbi so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Za ukrepe Skupnosti in nacionalne ukrepe za pomoč v hrani v okviru mednarodnih sporazumov in drugih dopolnilnih programov ter za druge ukrepe Skupnosti za brezplačno dobavo, so nadomestila za proizvode iz sektorja žit in riža določena v Prilogi.

Člen 2

Ta uredba začne veljati 1. januarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 23. decembra 2005 Za Komisijo Mariann FISCHER BOEL Članica Komisije

(1) UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).

(2) UL L 329, 30.12.1995, str. 18. Uredba, kakor je bila nazadnje spremenjena z Uredbo Komisije (ES) št. 411/2002 (UL L 62, 5.3.2002, str. 27).

(3) UL L 288, 25.10.1974, str. 1.
(1)

Zneski reprezentativnih cen in dodatnih dajatev, ki veljajo za uvoz belega sladkorja, surovega sladkorja in nekaterih sirupov za tržno leto 2005/2006, so bili določeni z Uredbo Komisije (ES) št. 1011/2005 (3). Navedene cene in dolžnosti so bile spremenjene z Uredbo (ES) št. 1069/2005 (4).
(5)

Zadnji statistični podatki o uvozu, ki so na voljo za štiri glavne vrste izdelkov, namreč za ploščate izdelke, podolgovate izdelke, cevi in votle profile ter polgotove izdelke, kažejo letno porast med letoma 2002 in 2003 povprečno za 9 %, za podolgovate in polgotove izdelke pa za 23 % in 43 %. Podobno je bilo v letih 2003 in 2004, glede na 10-mesečno obdobje od januarja do oktobra, zaznati povečanje od 3,4 % in 58,5 %, odvisno od vrste izdelka.
UREDBA KOMISIJE (ES) št. 1667/2005

z dne 13. oktobra 2005

o spremembi Uredbe (ES) št. 60/2004 o prehodnih ukrepih v sektorju sladkorja zaradi pristopa Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške,

ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega odstavka člena 41 Akta,

ob upoštevanju naslednjega:

Ukrepi, predvideni s to uredbo, so v skladu z mnenjem Upravljalnega odbora za sladkor –

SPREJELA NASLEDNJO UREDBO:

Člen 1

Člen 7(2) Uredbe (ES) št. 60/2004 se nadomesti z naslednjim:

„2. Če dokazila o izločitvi ne predloži v skladu z odstavkom 1 za del ali celotno presežno količino, se novi državi članici zaračuna znesek, ki je enak neizločeni količini, pomnoženi z najvišjimi izvoznimi nadomestili za beli sladkor pod oznako KN 1701 99 10 med obdobjem od 1. maja 2004 do 30. novembra 2005. Najpozneje do 31. decembra v letih od 2006 do 2009 bo delež, enak 25 % skupnega zneska, pripisan proračunu Skupnosti. Skupni znesek se bo upošteval pri izračunu proizvodnih dajatev za tržno leto 2005/2006.“
(9)

Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
(1)

S 1. januarjem 2006 je Direktiva Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka (2) razveljavljena z Direktivo 2004/41/ES (3) Evropskega parlamenta in Sveta in nadomeščena z Uredbo (ES) št. 852/2004 Evropskega parlamenta in Sveta z dne 29. aprila 2004 o higieni živil (4) in z Uredbo (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (5).
SL Uradni list Evropske unije L 148/32

UREDBA KOMISIJE (ES) št. 886/2005

z dne 10. junija 2005

o dopolnitvi Priloge k Uredbi (ES) št. 2400/96 o vnosu nekaterih imen v „Register zaščitenih označb porekla in zaščitenih geografskih oznak“Miel de Granada – (ZOP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske proizvode in živila (1) in zlasti člena 6(3) in (4) Uredbe,

ob upoštevanju naslednjega:

(1) V skladu s členom 6(2) Uredbe (EGS) št. 2081/92 je bila zahteva Španije za registracijo imena „Miel de Granada“ objavljena v Uradnem listu Evropske unije (2).

(2) V skladu s členom 7 Uredbe (EGS) št. 2081/92 je Komisija prejela ugovor. Ker ta ugovor ne izpolnjuje nobenega od pogojev iz člena 7(4) te uredbe in torej ni sprejemljiv, mora biti navedeno ime vpisano v „Register zaščitenih označb porekla in zaščitenih geografskih oznak“ –

SPREJELA NASLEDNJO UREDBO:

Člen 1

Priloga Uredbe (ES) št. 2400/96 (3) se dopolni z označbo iz Priloge k tej uredbi.

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 10. junija 2005 Za Komisijo Mariann FISCHER BOEL Članica Komisije

(1) UL L 208, 24.7.1992, str. 1. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

(2) UL C 89, 14.4.2004, str. 3.

(3) UL L 327, 18.12.1996, str. 11. Uredba, kakor je bila nazadnje spremenjena z Uredbo (ES) št. 737/2005 (UL L 122, 14.5.2005, str. 15).

PRILOGA

PROIZVODI IZ PRILOGE I POGODBE, NAMENJENI ZA PREHRANO LJUDI

Drugi proizvodi živalskega porekla (jajca, med, različni mlečni proizvodi razen masla itd.)

ŠPANIJA

Miel de Granada (ZOP)
(1)

Člen 6 Uredbe Komisije (ES) št. 174/1999 z dne 26. januarja 1999, o posebnih podrobnih pravilih za uporabo Uredbe Sveta (EGS) št. 804/68 glede izvoznih dovoljenj in izvoznih nadomestil za mleko in mlečne izdelke (2) določa pogoje veljavnosti izvoznih dovoljenj vključno z dovoljenji, izdanimi na podlagi Uredbe Komisije (ES) št. 581/2004 z dne 26. marca 2004 o odprtju stalnega razpisa za izvozna nadomestila glede nekaterih vrst masla (3) in Uredbe Komisije (ES) št. 582/2004 z dne 26. marca 2004 o razpisu stalnega javnega razpisa za izvozna nadomestila za posneto mleko v prahu (4).
(9)

V skladu členom 29(1) Uredbe (ES) št. 1254/1999, se mora upravljati s kontingenti ob uporabi uvoznih dovoljenj. V ta namen je treba določiti pravila za predložitev zahtevkov in podatke, ki jih je treba navesti v zahtevkih in dovoljenjih, po potrebi z dopolnilom ali odstopanjem od nekaterih določb Uredbe Komisije (ES) št. 1291/2000 z dne 9. junija 2000 o določitvi skupnih podrobnih pravil za uporabo sistema uvoznih in izvoznih dovoljenj in potrdil o vnaprejšnji določitvi za kmetijske proizvode (4) in Uredbe Komisije (ES) št. 1445/95 z dne 26. junija 1995 o pravilih za uporabo uvoznih in izvoznih dovoljenj za goveje in telečje meso ter o razveljavitvi Uredbe (EGS) št. 2377/80 (5).
1.

V členu 5 se doda naslednji odstavek: „Če je to primerno, predvsem pri projektih za izobraževanje in usposabljanje ali drugih podobnih projektih, ki so namenjeni posameznikom, ima podpora Skupnosti lahko obliko donacij fizičnim osebam. Te donacije so lahko podeljene v obliki štipendij.“;
(3)

Znižanje zneska potrdil o nadomestilu in sorazmerna sprostitev ustrezne varščine bi morala biti dovoljena, kadar lahko izvajalci pristojnemu nacionalnemu organu zadovoljivo dokažejo, da so bili pri svojih zahtevkih za povračilo oškodovani zaradi Sklepa 2005/45/ES. Ob presojanju zahtevkov za znižanje zneska potrdila o nadomestilu in sorazmerno sprostitev ustrezne varščine bi moral pristojni nacionalni organ v primeru dvoma upoštevati zlasti dokumente iz člena 1(2) Uredbe Sveta (EGS) št. 4045/89 z dne 21. decembra 1989 o pregledu transakcij, ki so del sistema financiranja Jamstvenega oddelka Evropskega kmetijskega usmerjevalnega in jamstvenega sklada, s strani držav članic in o razveljavitvi Direktive 77/435/EGS (5), brez poseganja v izvajanje drugih določb navedene uredbe.
SL Uradni list Evropske unije L 327/3

UREDBA KOMISIJE (ES) št. 2026/2005

z dne 13. decembra 2005

o odprtju tarifnih kvot za leto 2006 in naslednja leta za uvoz nekaterega blaga iz Turčije, izdelanega s predelavo kmetijskih proizvodov, ki jih zajema Uredba Sveta (ES) št. 3448/93, v Evropsko skupnost

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov (1) in zlasti člena 7(2) Uredbe,

ob upoštevanju naslednjega:

(1) Odločba (ES) št. 1/97 Pridružitvenega sveta ES–Turčija z dne 29. aprila 1997 o režimih za nekatere predelane kmetijske proizvode (2) določa za spodbujanje razvoja trgovine v skladu s cilji carinske unije letno kvoto glede vrednosti v zvezi z nekaterimi testeninskimi proizvodi, uvoženimi v Skupnost iz Turčije. Ta kvota se odpre za leto 2006 in naslednja leta. Za uveljavljanje koristi iz nje je treba predložiti potrdilo o gibanju blaga A.TR., določeno s Sklepom št. 1/2001 Odbora ES–Turčija za carinsko sodelovanje z dne 28. marca 2001 o spremembi Sklepa št. 1/96 o določitvi podrobnih pravil za uporabo Sklepa št. 1/95 Pridružitvenega sveta ES–Turčija (3).

(2) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti (4) določa pravila za upravljanje tarifnih kvot. Določiti je treba, da se tarifne kvote, odprte s to uredbo, upravljajo v skladu s temi pravili.

(3) Ukrepi, predvideni s to uredbo, so v skladu z mnenjem Upravljalnega odbora za horizontalna vprašanja v zvezi s trgovino s predelanimi kmetijskimi proizvodi, ki niso navedeni v Prilogi I –

SPREJELA NASLEDNJO UREDBO:

Člen 1

Letne tarifne kvote Skupnosti za uvoz blaga iz Turčije iz Priloge so v skladu s pogoji iz Priloge odprte za obdobje od 1. januarja 2006 do 31. decembra 2006 in v naslednjih letih od 1. januarja do 31. decembra.

Za uveljavljanje koristi iz teh tarifnih kvot se predloži potrdilo o gibanju blaga A.TR. v skladu s Sklepom št. 1/2001 Odbora ES–Turčija za carinsko sodelovanje.

Člen 2

Tarifne kvote Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.

Člen 3

Ta Uredba začne veljati tretji dan po objavi v Uradnem listu Evropske unije.

Uporabljati se začne s 1. januarjem 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 13. decembra 2005 Za Komisijo Günter VERHEUGEN Podpredsednik

(1) UL L 318, 20.12.1993, str. 18. Uredba, kakor je bila nazadnje spremenjena z Uredbo (ES) št. 2580/2000 (UL L 298, 25.11.2000, str. 5).

(2) UL L 126, 17.5.1997, str. 26.

(3) UL L 98, 7.4.2001, str. 31.

(4) UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 883/2005 (UL L 148, 11.6.2005, str. 5).

PRILOGA
Dostop do uporabe sistemov IKT s strani posameznikov in/ali gospodinjstev Spremenljivke, ki se zberejo za vsa podjetja: — dostop do naprav IKT doma: TV (sporoči se posebej: satelitski krožnik, kabelska TV, digitalna TV) — dostop do naprav IKT doma: fiksna telefonska linija — dostop do naprav IKT doma: mobilni telefon (sporoči se posebej: mobilni telefon z dostopom do interneta) — dostop do naprav IKT doma: igralna konzola — dostop do naprav IKT doma: namizni računalnik — dostop do naprav IKT doma: prenosni računalnik — dostop do naprav IKT doma: ročni računalnik — dostop do interneta doma, ne glede na to, ali se uporablja. Spremenljivke, ki se zberejo za gospodinjstva z dostopom do interneta doma: — naprave, ki se uporabljajo za dostop do interneta doma: namizni računalnik — naprave, ki se uporabljajo za dostop do interneta doma: prenosni računalnik — naprave, ki se uporabljajo za dostop do interneta doma: televizijski sprejemnik s posebno internetno napravo — naprave, ki se uporabljajo za dostop do interneta doma: igralna konzola — naprave, ki se uporabljajo za dostop do interneta doma: druga sredstva (neobvezno: dostop prek mobilnega telefona z dostopom do interneta ali prek ročnega računalnika se sporoči posebej) — vrsta povezave, ki se uporablja ta dostop do interneta doma: modem ali ISDN — vrsta povezave, ki se uporablja za dostop do interneta doma: DSL — vrsta povezave, ki se uporablja za dostop do interneta doma: druga širokopasovna povezava (npr. kabel, UMTS, itd.) — vrsta povezave, ki se uporablja za dostop do interneta doma: mobilni telefon prek ozkopasovne povezave (WAP, GPRS, itd.). Spremenljivke, ki se zberejo za vse posameznike: — zadnja uporaba računalnika (v zadnjih treh mesecih; pred več kot tremi meseci do pred enim letom; več kot pred enim letom; nikoli uporabljal računalnika) — uporaba mobilnega telefona. Spremenljivke, ki se zberejo za posameznike, ki so uporabljali računalnik v zadnjih treh mesecih: — pogostost uporabe računalnika (vsak dan ali skoraj vsak dan; vsaj enkrat tedensko (vendar ne vsak dan); vsaj enkrat mesečno (vendar ne vsak teden); manj kot enkrat mesečno) — kraj uporabe računalnika v zadnjih treh mesecih: doma — kraj uporabe računalnika v zadnjih treh mesecih: na običajnem delovnem mestu (razen doma) — kraj uporabe računalnika v zadnjih treh mesecih: na kraju izobraževanja — kraj uporabe računalnika v zadnjih treh mesecih: na domu druge osebe — kraj uporabe računalnika v zadnjih treh mesecih: drugje. Spremenljivke, ki se uporabljajo za posameznike, ki uporabljajo mobilni telefon: — nadomestitev zasebne običajne pošte z mobilnimi besednimi ali slikovnimi sporočili (brez nadomestitve; manjša nadomestitev; večja nadomestitev; pretežna ali popolna nadomestitev; se ne uporablja).
(1)

Poročevalci, ki so jih imenovale države članice v skladu s členom 10(1) Uredbe (EGS) št. 793/93, so ocenili podatke, ki so jih poslali proizvajalci in uvozniki v zvezi z nekaterimi prednostnimi snovmi. Po posvetovanju z navedenimi proizvajalci in uvozniki so poročevalci ugotovili, da je zaradi ocene tveganja treba zahtevati, naj navedeni proizvajalci in uvozniki predložijo več podatkov in opravijo nadaljnje preskuse.
Nekompletno in nesestavljeno novo vozilo s pogonom na štiri kolesa tipa „pick-up“ z dizelskim motorjem s prostornino cilindrov 2 500 cm3, z bruto maso 2 650 kg in s skupno nosilnostjo 1 000 kg. Vozilo ima eno vrsto sedežev za dve osebi (vključno z voznikom) in odprt tovorni prostor dolžine 2,28 m. Vsi deli se predložijo in prijavijo carinskim organom hkrati in na istem mestu. Vozilo nima hladilnika, oken, pnevmatik, akumulatorja, amortizerjev ter tapetniških oblog sedežev in vrat.

8704 21 91
(1)

Uredba Komisije (ES) št. 2104/2004 (3) določa podrobna izvedbena pravila za upravljanje ribiških flot v najbolj oddaljenih regijah do 31. decembra 2006 in zlasti posebne referenčne ravni na segment flote za vsako od najbolj oddaljenih regij Francije, Portugalske in Španije.
(8)

Pogoji zdravstvenega varstva živali in spremljajoča dokumentacija ali potni listi so bili določeni za premike mačk, psov in belih dihurjev znotraj Skupnosti v Uredbi (ES) št. 998/2003 Evropskega parlamenta in Sveta (5) ter kopitarjev v Odločbi Komisije 93/623/EGS (6). Cirkuške živali teh vrst morajo zato izpolnjevati pravila o potnih listih in zdravstvenem varstvu živali, ki so določena v tej uredbi in tej odločbi.